VS001425
Datum: 1988-07-23T02:00:00.000+02:00
datum_sodbe_i_stopnje: 2002-07-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice
fischer: hudi primeri
odskodnina: 7300000 SIT
opombe: II Ips 612/2005. Reviziji tožeče stranke je bilo delno ugodeno, odškodnina za ZŽA je bila s 4.000.000 SIT zvišana na 5.000.000 SIT. V preostalem delu je bila revizija tožeče stranke zavrnjena, reviziji 1. in 2. tožene stranke pa sta bili zavrnjeni v celoti.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Delavec.

## Škodni dogodek

Kot pešec je bil poškodovan v prometni nesreči, zadel ga je traktor in nato zapeljal čezenj.

## Poškodba

Težka politravma s prelomom lobanje in pretresom možganov, s posledičnim psihoorganskim sindromom obojestransko, serijska fraktura reber, penetrantna poškodba desnega prsnega koša, poškodba trebuha z rupturo jeter, kompliciran prelom desne nadlahti, rana na desni podlahti in desnem kolenu. Zaradi odprtega desnega prsnega koša tudi desnostranski pnevmotorax, levostranski pnevmotorax pa je bil najverjetneje arteficielen, kot posledica mehanske ventilacije.

## Telesne bolečine

2000000 SIT Hude 5 dni, srednje hude 10 dni, lahke 10 dni, ki so v nadajnjih 10 dneh prešle v občasne, na začetku zelo pogoste in intenzivne bolečine ter zmerne glavobole. Kot trajna posledica poškodb ostajajo občasne bolečine pri delu z desno roko, dvigovanju bremen, dvigovanju roke nad horizontalo v ramenu in ob spremembi vremena.

#### Hospitalizacija

3 tedne priklopljen na respirator (umetna ventilacija), po odklopu 2 dni občutek dušenja ob samostojnem dihanju.

#### Nevšečnosti med zdravljenjem

Pogosti prevezi desnega prsnega koša; ustrezna zdravila proti hudim bolečinam.

## Strah

300000 SIT Intenziven strah tekom zdravljenja, še posebej zaradi vrste in obsega zadobljenih poškodb, predvsem v smeri tožnikove nadaljnje delovne sposobnosti.

## Zmanjšanje življenjske aktivnosti

5000000 SIT 40-odstotno ZŽA. Psihoorganski sindrom po poškodbi glave oziroma postkomocijski sindrom, ki se kaže z občasnimi glavoboli ter tožnikovo osebnostno spremenjenostjo. Stanje po poškodbi prsnega koša ter stanje po kompliciranem zlomu desne nadlahti, ki je zapustilo omejeno gibljivost v tožnikovem desnem ramenu srednje hude stopnje in prikrajšavo desne nadlahti. Roko lahko uporablja predvsem za tista dela, ki so v višini komolca oziroma navzdol, težko pa jo uporablja za tista dela, ki se opravljajo v višini ramena. Zaradi navedenega ne more dvigovati z desno roko ničesar nad višino ramena, zaradi zmanjšane grobe moči desne roke zelo težko dviguje že lažja bremena, na desni rami pa praktično ne more ničesar nositi.

---

ZOR člen 200, 203